cyanic-selkie/wikianc huggingface dataset:
பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு
மேற்கோள்கள்
பகுப்பு:தாவர வகைப்பாட்டியல் பகுப்பு:பெயரிடல் மரபு பகுப்பு:நூலட்டை விடுபட்ட நூல்கள்
முதலாம் ராஜசிங்கன்
முதலாம் ராஜசிங்கன் கி.பி 1581 - 1593 வரை சீதாவக்கையை ஆண்ட அரசன் ஆவான். இவனின் இயற்பெயர் டீங்கிரி குமாரன். இவனின் தந்தையார் பெயர் மாயாதுன்னை. மயாதுன்னை போர்த்துக்கேயர் மீது படையெடுக்க இவன் உதவினான். தந்தை இறப்பிற்குப் பின்னர் முதலாம் ராஜசிங்கன் எனும் பெயரில் அரசனானான். இவன் வீரசுந்தர எனும் அமைச்சரின் உதவியுடன் கண்டியை கைப்பற்றினர். `
பகுப்பு:கண்டி மன்னர்கள் பகுப்பு:1593 இறப்புகள் பகுப்பு:1544 பிறப்புகள்
இயற்கை பேரழிவு குறைப்புக்கான சர்வதேச தசாப்தம்
ஐநா பொதுச் சபை 1990 களை இயற்கை பேரழிவு குறைபாட்டிற்கான சர்வதேச தசாப்தமாக (IDNDR) அறிவித்தது.
நிலநடுக்கம், ஆழிப்பேரலை, வெள்ளம், நிலச்சரிவுகள், எரிமலை வெடிப்புகள், வறட்சி, வெட்டுக்கிளி படையெடுப்பு மற்றும் பிற இயற்கைப் பேரழிவுகளால் ஏற்படும் பாதிப்புக்குளாற உயிரிழப்பு, சொத்து அழிவு மற்றும் சமூக மற்றும் பொருளாதார இடையூறுகள் போன்றவற்றின் இழப்பைக் குறைப்பதே இதன் அடிப்படை நோக்கமாகும்.
தீர்மானம் 44/236 (1989 டிசம்பர் 22) படி இயற்கை பேரழிவு குறைப்புக்கான சர்வதேச தசாப்தம், ஜனவரி 1, 1990 ஆம் ஆண்டு  ஐக்கிய நாடுகள் சபையால் தொடங்கப்பட்டது. வளரும் நாடுகளில் இயற்கை பேரழிவுகளால் ஏற்படும், உயிர் இழப்பு, சொத்து சேதம் மற்றும்  சமூக மற்றும் பொருளாதார இடையூறுகள் போன்றவற்றை ஒருங்கிணைந்த சர்வதேச நடவடிக்கைகள் மூலம், குறைக்கும்விதமாக இந்த தசாப்தத்தில் செயற்படுவதற்காக, ஐக்கிய நாடுகளின் செயலகத்தில் யுனெஸ்கோ உடன் இணைந்த ஒரு செயலகம் ஜெனிவாவில் நிறுவப்பட்டது.
வெளி இணைப்பு
பகுப்பு:ஐக்கிய நாடுகள் கடைப்பிடிப்புக்கள் பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தாதியோ
தாதியோ (Dadio)(இலாபுகா தாதிர்சோரி) ஒரு சைப்ரினிட் மீன் ஆகும். இது பொழுதுபோக்கிற்காக மீன் வளர்ப்பவர்களிடையே அரிதாகவே காணப்படுகிறது. ஆனால் இதன் தோற்றத்தில் இது முற்றிலும் டானியோ நிக்ரோபாசியாடசப் போல் இல்லை. இலாபுகா தாதிர்ஜோரி என்பது நீலக் கோடு கொண்ட தங்கம்/வெள்ளி மீன் ஆகும். இது இரண்டு வண்ண உருவங்களைக் கொண்டுள்ளது. ஒன்று தனித்துவமான நீலக் கோட்டுடனும், மற்றொன்று புள்ளியிடப்பட்ட நீலக் கோட்டுடனும் காணப்படும். மீசை (பார்பெல்) இல்லை. பெரும்பாலான தானியோன்களைப் போலவே, இந்த மீன் துள்ளிக் குதிக்கும் தன்மையுடையது. எனவே மீன் காட்சித் தொட்டியில் இடைவெளிகள் இல்லாத இறுக்கமான பொருத்தப்பட்ட மூடியினை இடப் பரிந்துரைக்கப்படுகிறது. இந்தியாவில் மட்டுமே காணப்படும் இந்த அகணிய உயிரியின், இரண்டு வண்ண உருவங்களும் தமிழ்நாட்டிலிருந்து கோவா வரை காணப்படுகிறது. இதனைப் பெரிய மீன்களுடன் சேர்ந்து காட்சிக்கு வைப்பதைத் தவிர்க்க வேண்டியது அவசியம்.
மேற்கோள்கள்
பகுப்பு:இந்திய அகணிய உயிரிகள்
30 சென் மேரி அக்ஸ்
thumb|சுவிசு மீட்பு "கெருக்கின்" கட்டிடக் கட்டுமானப் பணிமுன்னேற்றம்
30 புனித மேரி ஆக்சு (30 St Mary Axe) அல்லது கெருக்கின் அல்லது சுவிசு மீள்காப்புறுதி கட்டிடம் என்பது இலண்டனின் முதன்மை நிதி மாவட்டமாகிய இலண்டன் நகரத்தின் வணிக வானளாவிக் கட்டிடம் ஆகும். இது 2003 திசம்பரில் முடிக்கப்பட்டு 2004 ஏப்பிரலில் திறக்கப்பட்டது. இது 41 மாடி கொண்ட 180 மீ உயரக் கட்டிடம் ஆகும். இது முன்பு பால்டிக் தொடர்பகமும் கப்பல்வணிகப் பெருங்கூடமும் நிலவிய இடத்தில் நிறுவப்பட்டது. புனித மேரி ஆக்சு தெருவில் இருந்த இவை இரண்டும் 1992 இல் தற்காலிக ஐரியக் குடியரசு படையால் வெடிகுண்டு வைத்து தகர்க்கப்பட்டன. இக்கட்டிடம் அது அமைந்துள்ள புனித மேரி ஆக்சு தெருவின் பெயரைக் கொண்டுள்ளது.
பின்னர் திட்டமிடப்பட்ட 92 மாடி புத்தாயிரக் கோபுரத் திட்டம் கைவிடப்பட்டது. இது நார்மன் பாசுட்டராலும் அரூப் குழுமத்தாலும் வடிவமைக்கப்பட்டது. இது சுகான்சுகா குழுமத்தால் 2001 இல் தொடங்கி 2003 இல் கட்டி முடிக்கப்பட்டது.
கள இருப்பிடம்
இந்தக் கட்டிடம், முந்தைய கப்பல் விற்பனை, கப்பல்சார் தகவலுக்கான உலகச் சந்தையின் தலைமையகமாக விளங்கிய பால்டிக் தொடர்பகக் கட்டிடம் இருந்த இடத்திலும் (24-28, புனித மேரி ஆக்சு தெரு) கப்பல்வணிகப் பெருங்கூடம் இருந்த இடத்திலும் (30-32 புனித மேரி ஆக்சு தெரு) நிறுவப்பட்டுள்ளது. பால்டிக் தொடர்பகத்தின் அருகில் 1992 ஏப்பிரல் 10 இல் தாற்காலிக ஐரியக் குடியரசுப் படை குண்டுவெடித்து தகர்த்து, வரலாற்ருச் சிரப்பு வாய்ந்த அந்தக் கட்டிட்த்துக்கும் அருகமியில் இருந்த கட்டிடங்களுக்கும் பேரளவு அழிவை உருவாக்கியது.
இந்த வரலாற்றுச் சிறப்புமிக்க சுற்றுச்சூழல் பற்றி, பிரித்தானிய அரசின் சட்ட அறிவுரைக் குழுமமாகிய ஆங்கிலேய பழமரபு அமைப்பும் இலண்டன் நகராட்சி அமைப்பும் எந்தவொரு மீளாக்கமும் புனித மேரி ஆக்சு தெருவில் பால்டிக் தொடர்பகம் பெற்றிருந்த பழமரபுப் பெருமையை மீட்கத் தக்கதாக அமையவேண்டும் என்பதில் மிகுந்த ஆர்வம் காட்டினர். தொடர்பக்க் கூடம் கப்பல் தொழில்வணிகச் சந்தையின் கவின்மிகு பொருத்தமைவுகளைக் கொண்டிருந்தது.
முதலில் கருதியதைக் காட்டிலும் சிதைவு கடுமையாக அமைவதை உணர்ந்த ஆங்கிலேய பழமரபுக் குழுமம், இருந்தாலும் கவின்கட்டமைப்பு வேட்போர் முழு மீள்கட்டுமானத்துக்காக வாதிட்ட போதும், முழுமையாக மீட்கும்வேண்டலைக் கைவிட்டு விட்டது;. இதற்கிடையில் பால்டிக் தொடர்பகமும் கப்பல்வணிகப் பெர்டுங்கூடமும் 1995 இல் தம் மனைகளை திரபால்கர் இல்லத்துக்கு விற்றுவிட்டனர். இதற்கிடையில் பால்டிக் தொடர்பகத்தின் எஞ்சியிருந்த பெரும்பகுதிக் கட்டமைப்புகள் காப்பாக நீக்கப்பட்டன தொடர்பக பரிமாற்றக் கூடமும் முகப்பமைப்பும், இக்கட்டிடத்தின் எதிர்கால மீளமைப்பில் நம்பிக்கையோடு, பேணிப் பாதுக்க்கப்பட்டன. கட்டிடச் சிதைவுப் பொருள்க எசுத்தோனியாவைச் சேர்ந்த தாலினின் குழுமத்துக்கு 800,000 ப்வுண்டுகளுக்கு விற்கப்பட்டு, எசுத்தோனிய நகர வணிக மையத்தின் நடுப்பகுதியை மீளாக்கம் செய்ய கொண்டு செல்லப்பட்டது.
திரபால்கர் இல்லம் 1996 இல் புத்தாயிரம் கோபுரக் கட்டிடத் திட்டத்தை ஒப்புதலுக்கு அனுப்பியது. இந்தத் திட்டத்தின்படி, கட்டிடம் 92 மாடிகளும் 386 மீ உயரமும் கொண்டது: பரப்பளவு140000 ச.மீ: இதில் அலுவலகங்கள், அடுக்ககங்கள், கடைகள் தங்கும் விடுதிகள் தோட்டங்கள் ஆகியவை அமையும். இது வான்போக்கு வரத்துச் சிக்கலாலும் இலண்டன் மாநகரை விட பாரிய அமைப்பு கொண்டிருந்ததாலும் கைவிட நேர்ந்தது; மேலும் சிறிய கட்டிடத்துக்கான மாற்றிரிய வடிவமைப்பு ஏற்றுக்கொள்ளப்பட்டது.
வெள்ளரி ஊறுகாய் எனப் பொருள்படும்  கெருக்கின் என்ற பெயர் இக்கட்டிடத்துக்கு 1999 முதலே சூட்டப்பட்டது. இது அதன் பழைய மரபு அமைவைக் கிண்டல் செய்யவே உருவாகியது.
திட்டமிடல்
பிரித்தானியத் துணை முதன்மை அமைச்சர் ஜான் பிரெசுகோட்டு அக்களத்தில் முந்தைய தொடர்பகத்தை விட பெரிய கட்டிட்த்தை நிறுவும் திட்டத்துக்கான ஒப்புதலை 2000 ஆகத்து 23 இல் அளித்தார். இந்தக் களம் சிறப்பானதாகும். வளர்ச்சி வேண்டிநிற்கும் இடமாகும். ஆனால் அந்த வளர்ச்சி இலண்டனைச் சுற்றி எங்கிருந்து பார்த்தாலும் புனித பவுல் பேராலயக் கும்மட்டத்தை மறைக்கவோ அதன் பார்வையக் குன்றச்செய்யவோ கூடாது.
இந்தத் திட்டம் பால்டிக் தொடர்பகத்தை மீள கட்டியமைத்தலுக்கானதே ஆகும். GMW கட்டிடக்கலை வல்லுனர்கள் குழுமம் மீட்ட தொடர்பகத்ட்தைச் சுற்றி செவ்வக வடிவில் புதிய கட்டிடம் அமைத்தலை முன்மொழிந்தது: சதுர வடிவம், பல வங்கிகள் விரும்பியபடி, பெரிய தரையமைப்பைக் கொண்டமையும். இறுதிடாக திட்டமீட்டாளர்கள் தொடர்பகத்தை மீட்டலியலாது என்பதை உணரலாயினர். எனவே கட்டிடம் சார்ந்த கட்டுத்தளைகளைக் கைவிட நேர்ந்தது; கணிசமான கவின்கட்டமைவுள்ள கட்டிட்டிடத்துக்கு மட்டுமே நகராட்சி அதிகாரமும் ஏற்பை அளிக்கும் என்பதையும் அறிந்தனர். எனவே, கட்டிடக்கலையாளர்கலுக்குக் கட்டற்ற முறையில் வடிவமைப்பை உருவாக்கும் வாய்ப்பு கிடைத்தது, இது முதலீடு மிக்க பெருவருமானம் கிடைக்கும் வணிக்க் கட்டுபாடுகளைக் கருதவேண்டிய நிலை தளைந்து வாடிக்கையாளரின் விருப்பத்துக்கு வடிவமைக்க முடிந்தது.
சுவிசு மீள்காப்புறுதி நிறுவனத்தின் தாழ் உயர திட்டம், திட்டமீட்டு அதிகாரத்தின் குறுகலான பல் தெருக்கள் அமைந்த இலண்டன் மரபு தெருவமைப்பைப் பாதுகாக்கும் விருப்பத்தைச் சந்திக்க வல்லதாயிற்று. சுவிசு மீலாக்க கோபுரம் கட்டுபாடுகள் குறைந்ததாகவும் அமைந்தது. இலண்டன் இலன்பார்டு தெருவில் உள்ள பார்க்கிளே வங்கியின் முந்தைய நகரத் தலைமையகம் போல, அருகாமையில் உள்ள தெருக்களில் போவோர் வருவோர் கோபுர அடியில் வரும்வரை கோபுரத்தின் பார்வை தெளிவாக படவேண்டும் என்ற எண்ணக்கரு அல்லது ஏடல் திட்டமிடலில் கருத்தில் கொள்ளப்பட்டது.
வடிவமைப்பும் கட்டுமானமும்
இந்தக் கட்டிடம் சுகான்சுகாவால் 2003 இல் கட்டி முடிக்கபட்டு, 2004 ஏப்பிரல் 23 இல் திறந்து வைக்கப்பட்டது. இதில் முதன்மை குடியிருப்போராக உலக மீள்காப்பீடுக் குழமமாகிய சுவிசு மீள்காப்பீட்டுக் கழகம் தனது பிரித்தானிய நாட்டுச் செயல்பாட்டுத் தலைமையக அமைவிடமாக இயங்கி வருகிறது. எனவே. இது சிலவேளைகளில் சுவிசு மீள்காப்பகம் என அழைக்கப்படுகிறது. ஆனால், இப்பெயர் அலுவல்சார் பெயரல்ல என்பது மட்டுமல்ல நாளடைவில் அருகி வருகிறது. அன்னல், இந்த குழுமத்தின் தலைமையகம் சூரிச்சில் அமைந்துள்ளது. கெருக்கின் என்ற பெயரே கட்டிடத்துக்குப் பரவலாக வழங்கலானது.
கட்டிமுடித்த பிறகு
கோபுரத்தின் 2/3 பகுதி உயரத்தில் அமைந்த கண்ணாடிப் பலகங்கள் 2005 ஏப்பிரலில் கீழிருந்த நயவளாகம் மீது விழுந்துள்ளதாக செய்திகள் வெளியாகின. அந்த வளாகம் மட்டும் மூடப்பட்டது. கொப்புரப் பிற கட்டிடப் பகுதிகள் திறந்தே இருந்தன. ஒரு தற்காலிக நடைவழி வளாகத்தின் குறுக்கு வரவேற்பு பகுதிவரை உருவாக்கி வருகையாளர்கள் சென்றுவரவும் பாதுகாப்புக்காகவும் ஏற்பாடு செய்யப்பட்டது. எனவே, பொறியாளர்கள் உடனடியாக கட்டிடத்தில் அமைந்த மற்ற 744 கண்ணாடிப் பலகங்களையும் ஆய்வு செய்தனர். பழுதுபார்ப்புச் செலவை முதன்மை ஒப்பந்தக்காரர் சுகான்சுகாவும் திரை சுவர் வழங்கிய சுகிமிட்லினும் ஏற்றனர்.
வாடகையாளர்கள்
கூடுதலாக, Sterling and Bridge's Newsagent போன்ற பல நிறுவனங்களும் கோபுர அடிவாரத்தில் களத்தில் செயல்படுகின்றன.
வெளி இணைப்புகள்
பகுப்பு:ஐக்கிய இராச்சியத்தில் உள்ள வானளாவிகள்
தாட்டியன்
தாட்டியன் என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் ஐந்தாமானவன். இவன் திரிதரன் (பொ.பி. 460) என்ற இராசராட்டிரப் பாண்டியர்களுள் நாலாமானவனின் ஆட்சிக்குப் பிறகு ஆண்டவன். இவன் ஆட்சியில் தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வந்து தோல்வியுற்றான். இவர்கள் இருவருக்கும் பல தடவை போர் நடந்திருக்கலாம் எனத் தெரிகிறது. அனைத்திலும் பாண்டியனே வெற்றி பெற்றான். கடைசியாக இவர்கள் இருவருக்கும் நடந்த போரில் தாட்டிய பாண்டியன் இறந்து போனாலும் பாண்டியர் படையே வெற்றி பெற்றது.
கல்வெட்டு
உரோகணம் நாட்டிலுள்ள கதிர்காமம் என்ற முருகன் படைவீட்டில் இவனுடைய கல்வெட்டுகள் காணப்படுகின்றன. அதனால் இவனது ஆட்சியில் இராசராட்டிரம் அரசு இலங்கை முழுதும் பரவியிருந்ததை அறிய முடிகிறது. அக்கல்வெட்டின் படி இவன் புத்த சமயத்தை சேர்ந்தவன் என்றும் கிரிவிகாரை என்னும் புத்தமடத்திற்கு தானம் அளித்தான் என்றும் உரோகணம் நாட்டில் சில காலம் தங்கியிருந்தான் எனவும் தெரிகிறது.
மேற்கோள்கள்
பகுப்பு:இராசராட்டிரப் பாண்டியர் பகுப்பு:இலங்கை மன்னர்கள்
அமோனியம் அசைடு
அமோனியம் அசைடு (Ammonium azide) என்பது NH4N3 என்ற மூலக்கூறு வாய்பாடு கொண்ட ஒரு வேதிச் சேர்மமாகும். இது அமோனியா உப்பு மற்றும் ஐதரசோயிக்கமில உப்பு இவற்றின் சேர்க்கையால் உருவானதாகும். மற்ற அசைட்டு உப்புகளைப் போலவே இந்தக் குறை உணர்வு மிக்க, நிறமற்ற படிகரூப உப்பும் சக்திவாய்ந்த வெடிவுப்பாகும். உடலியக்க செயல் வினை மிக்கதான அம்மோனியமசைட்டை உட்சுவாசிப்பதால் தலைவலியும் படபடப்பும் உண்டாகும். இது முதன்முதலில் 1890 ஆம் ஆண்டில் தியோடர் கர்டியசு என்பவரால் மற்ற அசைட்டுகளுடன் இனைந்து கண்டறியப்பட்டது.
அமைப்பு
அம்மோனியமசைட்டு ஒரு அயனிச் சேர்மமாகும். தண்ணீரில் சிறிதளவே கரைகிறது. அம்மோனியமசைட்டின் எடையளவில் 93% நைட்ரசன் உள்ளது. இவ்வுப்பு அம்மோனியம் நேர்மின் அயனியும் அசைட்டு எதிர்மின் அயனியும் கலந்த சேர்மமாக காணப்படுகிறது. நான்கசீனின் அமைப்பு மாற்றியனாக அம்மோனியமசைட்டு உள்ளது.
மேற்கோள்கள்
பகுப்பு:அசைடுகள் பகுப்பு:வெடிக்கும் வேதிப்பொருட்கள் பகுப்பு:அமோனியம் சேர்மங்கள் பகுப்பு:நைதரசன் சேர்மங்கள்
தனியாமங்கலம்
தனியாமங்கலம்  (ஆங்கிலம்: Thaniyamangalam), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் மேலூர் வட்டத்தில் இருக்கும் ஒரு கிராமம் ஆகும்.
இது பிரதான கிராமம் மட்டுமின்றி, மேலும், பாரதி நகர், முத்துராமலிங்கம்பட்டி, தேத்தாம்பட்டி ஆகிய பகுதிகளையும் உள்ளடக்கியுள்ளது, மக்களின் பிரதான தொழில் விவசாயமாக இருப்பினும் கடந்த காலங்களில் பெரும்பான்மையான இளைய சமுதாயத்தினர் இங்கிருந்து சென்று மத்திய கிழக்கு மற்றும் தென் கிழக்கு ஆசிய நாடுகளில் பணிபுரியத் தொடங்கியுள்ளனர், தமிழக அரசியலில் ஈடு இணையற்ற தலைவர்களுள் ஒருவரான தியாகி.கன.கக்கன் அய்யா அவர்கள் இந்த கிராமத்தில்தான் பள்ளி ஆசிரியராய்ப் பணியாற்றி பின்னாளில் தீவிர அரசியலில் ஈடுபட்டார் என்பது குறிப்பிடத்தக்கது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 3,748 மக்கள் இங்கு வசிக்கின்றார்கள். இவர்களில் 1,757 ஆண்கள், 1,991 பெண்கள் ஆவார்கள். தனியாமங்கலம் மக்களின் சராசரி கல்வியறிவு 75.81% ஆகும்.தனியாமங்கலம் மக்கள் தொகையில் 15.93% ஆறு வயதுக்குட்பட்டோர் ஆவார்கள்.
ஆதாரங்கள்
பகுப்பு:மதுரை மாவட்டத்திலுள்ள கிராமங்கள்
ஆகஸ்ட் 2015
ஆகத்து 2015 (August 2015), 2015 ஆம் ஆண்டின் எட்டாவது மாதமாகும்.
எக்சோசீடசு
எக்சோசீடசு (Exocoetus) என்பது பறக்கும் மீன் பேரினமாகும். இது ஒரு எலும்பு மீன் வகையினைச் சார்ந்தது. உடல் முழுவதும் வட்டவுறு செதில்களால் மூடப்பட்டிருக்கும். வாய் அகலமானது, தாடைகள் பற்களைக் கொண்டுள்ளன. இது ஒரு கடல் மீன். வால்பகுதியில் வயிற்றுப்புற மடல் ஹைபோபாடிக் துடுப்பாகக் காணப்படும்.
சிற்றினங்கள்
எக்சோசீடசு பேரினத்தில் ஐந்து சிற்றினங்கள் அங்கீகரிக்கப்பட்டுள்ளன. அவை:
மேற்கோள்கள்
பகுப்பு:மீன் பேரினங்கள்
கோக்ராஜார் மேற்கு சட்டமன்றத் தொகுதி
கோக்ராஜார் மேற்கு சட்டமன்றத் தொகுதி (Kokrajhar West Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். இது கோக்ராஜார் மக்களவைத் தொகுதியில் அடங்குகிறது.
மேற்கோள்கள்
பகுப்பு:அசாம் சட்டமன்றத் தொகுதிகள்
பிலிப்பீன் முதலை
பிலிப்பீன் முதலை (Crocodylus mindorensis) என்பது பிலிப்பீன்சு நாட்டில் காணப்படும் முதலை இனமொன்றாகும். இவ்வினம் மிண்டோரோ முதலை என்றும் பிலிப்பீனிய நன்னீர் முதலை என்றும் அழைக்கப்படுவதுண்டு. பிலிப்பீன்சு நாட்டில் முதலையொன்றைக் கொல்வது வன்மையாகத் தடுக்கப்பட்டுள்ளபோதிலும் வேட்டையாடுதல் மற்றும் வெடிமருந்து மீன்பிடிமுறை போன்ற பொருத்தமற்ற மீன்பிடி முறைகள் என்பன காரணமாக இவற்றின் இருப்பு கேள்விக்குள்ளாகியுள்ளது. இவற்றைப் பாதுகாப்பதற்கான செயன்முறைகளை ஒல்லாந்து/பிலிப்பீனிய நிறுவனமான மபுவாயா அமையம் எனும் முதலைப் பாதுகாப்புச் சங்கமும் மிண்டோரோத் தீவிலுள்ள ஹெர்ப்பாவேர்ல்ட் விலங்கியல் நிறுவனமும் மேற்கொள்கின்றன.
உடற்கூறு
பிலிப்பீன் முதலையானது நன்னீர் முதலையினங்களில் ஓரளவு சிறியதும் பிலிப்பீன்சு நாட்டுக்குத் தனிச் சிறப்பானதுமான விலங்கினமாகும். மூன்று மீட்டர் நீளத்துக்கு மேல் வளராத இவ்வினத்தின் மூஞ்சுப் பகுதி ஏனைய முதலையினங்களுடன் ஒப்பிடும்போது அகலம் கூடியதாக இருப்பதுடன், இதன் முதுகில் தடித்த முள் போன்ற செதில்கள் காணப்படும். இவ்வினத்தின் பெண் விலங்குகள் இவற்றின் ஆண் விலங்குகளை விட ஓரளவு சிறியவையாகும். பொன்னிறம் கலந்த கபில (பழுப்பு) நிறத்தில் காணப்படும் இந்த பிலிப்பீன் முதலையினம் வளர்ச்சியடையும்போது இவற்றின் நிறம் மேலும் கடுமை கூடிவிடும் (அடர்நிறமாகிவிடும்).
பரவல்
இந்த பிலிப்பீன் முதலையினம் பிலிப்பீன்சு நாட்டின் தீவுகளில் மாத்திரமே காணப்படுகின்றன. உலகில் மிகக் கூடுதலாக அச்சுறுத்தலுக்கு உள்ளாகியிருக்கும் உயிரினங்களில் இவ்வினமும் ஒன்றாகும். இயலிடத்தில் தப்பி வாழும் பிலிப்பீன் முதலைகளின் எண்ணிக்கை ஒரு நூற்றுக்கும் குறைவாகவே உள்ளது.
இந்த முதலையினம் பிலிப்பீன்சு நாட்டின் சமார், சோலோ, நெக்ரோசு, மசுபாதே, புசுவாங்கா ஆகிய தீவுகளிலிருந்து முற்றாக அழிந்துவிட்டது. எனினும், இவற்றில் சில பபுயான் தீவுகளைச் சேர்ந்த வடக்கு சியெரா மாட்ரே தேசிய கானகம், சான் மரினோ, இசபெல்லா, தலுபிரி தீவு ஆகிய இடங்களிலும், லூசொன் பகுதியின் அப்ரா மாகாணத்திலும், மிண்டனாவோத் தீவின் லிகாவாசான் சதுப்பு நிலத்திலும் இன்னமும் தப்பி வாழ்கின்றன. .
சூழலியலும் உயிரின வரலாறும்
ஏனைய நன்னீர் முதலையினங்களுடன் ஒப்பிடுகையில் பிலிப்பீன் முதலைகள் ஓரளவு சிறியவையாகும். மிக அண்மைய காலம் வரை இவ்வினம் நியூகினி முதலையின் (Crocodylus novaeguinae) துணையினத்தில் ஒன்றாகக் கருதப்பட்டது. முக்கியமாக, இவற்றின் வாழிடம் வெகுவாக அழிக்கப்படுவதன் காரணமாக வாழிட இழப்பு ஏற்படுவதனால் இவற்றின் தொகை பெரிதும் குறைவடையும் வரையில், லூசொன் பகுதியிலும் மிண்டனாவோத் தீவினதும் விசாயாசு தீவினதும் சில பகுதிகளிலும் வராலாற்றுக் காலம் முழுவதும் இவை வாழ்ந்துள்ளன.
பாதுகாப்பு
இந்த முதலையினம் ஒரு காலத்தில் பிலிப்பீன்சு நாடு முழுவதும் காணப்பட்ட போதிலும் தற்காலத்தில் இவ்வினம் மிக அருகிவிட்டது. இவ்வினத்தின் இயற்கை வரலாறு, இனச் சூழல், இதனால் பரம்பலில் இடம் பிடிக்கப்படும் உவர்நீர் முதலையுடனான தொடர்பு என்பன பற்றி மிகக் குறைவாகவே அறியப்பட்டுள்ளது. இவை எந்த அளவில் காணப்படுகின்றன என்பது பற்றி அறிவதற்காக, கூடுதலான ஆய்வுகள் மேற்கொள்ளப்பட வேண்டிய தேவையுள்ளது. வேகமாகப் பெருகி வரும் மக்கள்தொகையின் பயிர்த்தொழில் தேவையை நிவர்த்தி செய்வதற்காக இவற்றின் வாழிடங்களை அழிப்பதனால் இவற்றின் இருப்பு கேள்விக்குள்ளான போதிலும், இவற்றின் எண்ணிக்கை வெகுவாகக் குறைவடைவதற்கு இவை வணிகத்திற்காக வேட்டையாடப்படுவது முக்கிய காரணமாகும். இவற்றைப் பாதுகாப்பதற்காக பிலிப்பீன்சு அரசின் நடவடிக்கைகள் மிகக் குறைந்த மட்டத்திலேயே இடம்பெறும் அதேவேளை உள்ளூர்வாசிகளால் இவை அடிக்கடி கொல்லப்படுவதுண்டு. இந்நிலையை மாற்றுவதற்கு இது பற்றிய விழிப்புணர்வுச் செயற்றிட்டங்கள் தேவைப்படுகின்றன. பெரும்பாலும் பாதுகாக்கப்பட்ட பகுதியொன்றிலேயே வாழும் இவ்வினத்தின் இருப்பை இயலிடத்தில் முகாமை செய்வதற்கான திட்டமொன்று வகுக்கப்பட்டுள்ள போதிலும், இவற்றைப் பிடித்து, காப்பகத்தில் நீண்ட காலம் வளர்த்த பின்னர் விடுவிப்பது இப்போதைக்கு இவ்வினத்தைப் பாதுகாப்பதற்கான மிகச் சிறந்த வழியாகாக் காணப்படுகிறது. 1992 இல் ஓராயிரம் விலங்குகளே எஞ்சியிருப்பதாகக் கணக்கிடப்பட்ட இவ்வினத்தில், அதன் பின்னர் 1995 இல் வெறுமனே நூற்றுக்கும் குறைவான வளர்ந்த விலங்குகளே காணப்பட்டதாக மதிப்பிடப்பட்டுள்ளது. (குறிப்பு: இவற்றின் குஞ்சுகள் பிழைத்து வாழும் விகிதம் மிகக் குறைவு என்பதால், குஞ்சுகளின் எண்ணிக்கை கணக்கெடுக்கப்படவில்லை).
2007 இல், முதலைப் பாதுகாப்புத் தொடர்பில் பிலிப்பீன்சு நாட்டில் சிறப்பாகப் பணியாற்றும் குழுவொன்று அமைக்கப்பட்டது. பிலிப்பீன்சு முதலைப் பாதுகாப்புச் சங்கம் எனப்படும் அவ்வமைப்பும் ஹேர்ப்பாவேர்ல்ட் விலங்கியல் நிறுவனமும் இவற்றைப் பிடித்து, காப்பகத்தில் வளர்த்துப் பின்னர் விடுவிக்கும் திட்டமொன்றை நடைமுறைப்படுத்துகின்றன.
வடக்கு லூசொன் பகுதியில் முன்னர் பரவிக் காணப்பட்ட பிலிப்பீன் முதலையின் (Crocodylus mindorensis) உயிருள்ள விலங்கொன்று 1999 ஆம் ஆண்டு சான் மரினோ, இசபெல்லா பகுதியில் காணப்படும் வரை, அவ்வினம் முற்றாக அழிந்துவிட்டதாகவே கருதப்பட்டது. அதனைப் பிடித்தவர்களால் 'இசபெல்லா' எனப் பெயரிடப்பட்ட அந்த முதலையானது முதலை மறுவாழ்வுக் கண்காணிப்பு மற்றும் பாதுகாப்பு நிறுவனம் என்னும் அமையத்திடம் கையளிக்கப்பட்டிருந்தது. அங்கு பாதுகாப்பாக வளர்க்கப்பட்ட அவ்விலங்கு 2007 ஆகத்து மாதம் விடுவிக்கப்பட்டது. அப்போது அதன் நீளம் 1.6 மீட்டராகக் காணப்பட்டது. மேற்படி விலங்கு நேஷனல் ஜியோக்ரஃபிக் அலைவரிசையில் Dangerous Encounters என்று தலைப்பிட்டுக் காட்டப்பட்டது.
வெளித் தொடுப்புகள்
பகுப்பு:முதலைகள் பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
ஆபிரகாம் லிங்கன் - ஜான் எஃப். கென்னடி ஒற்றுமைகள்
அமெரிக்க ஜனாதிபதி ஆபிரகாம் லிங்கன் வாழ்க்கைக்கும், மற்றொரு ஜனாதிபதியான ஜான் எஃப். கென்னடியின் வாழ்க்கைக்கும் இடையே நிறைய ஒற்றுமைகள் உள்ளன.
மேற்கோள்கள்
பகுப்பு:ஐக்கிய அமெரிக்கக் குடியரசுத் தலைவர்கள்
காளப்பன்பட்டி கன்னிகை கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கன்னிமார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது.
மேற்கோள்கள்
பகுப்பு:மதுரை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பஞ்சாமிர்தம்
பஞ்சாமிர்தம் (Panchamrita) (தேவநாகரி:पञ्चामृत)அல்லது ஐந்தமுது என்பது இந்து சமயப் வழிபாடு மற்றும் பூசனைகளில் பயன்படுத்தப்படும் ஐந்துணவுக் கலவை ஆகும். தேன், வாழைப்பழம், பால், தயிர், நெய் ஆகியவையே அந்த ஐந்துணவுகள் ஆகும்.
பெயர்க்காரணம்
பஞ்ச - ஐந்து, அமிர்தம் - உயிர் காக்கும் உணவு.
தயாரிப்பு
தமிழ்நாட்டில் தேன், வாழைப்பழம், பால், தயிர், நெய் ஆகியவற்றை சம பங்காய்க் கலந்து இது தயாரிக்கப்படுகிறது. . கேரளாவில் இளநீர் சேர்த்துக் கொள்ளப்படுகிறது. பழனி முருகன் கோவிலில் வழங்கப்படும் பஞ்சாமிர்தம் மிகவும் புகழ் பெற்றதாகும். பஞ்சமிர்தம் என்பது பால், தயிர், நெய், தேன், சர்க்கரை ஆகியவை மட்டுமே, உதவிக்கு, அருணகிரிநாதரின் பஞ்ச்சாமிர்த வண்ணத்தை படிக்கவும்
காந்தி ஆசிரம அறக்கட்டளை
காந்தி ஆசிரம அறக்கட்டளை அல்லது அம்பிகா காளிகங்கா தொண்டு அறக்கட்டளை ( Gandhi Ashram Trust (GAT), also called the Ambika-Kaliganga Charitable Trust) என்பது 1946 முதல் நவகாளியில் கிராமப்புற வளர்ச்சிக்காக காந்திய தத்துவத்துடன் செயலாற்றிவரும் ஒரு அமைப்பு ஆகும்.
நவகாளியில் 1946இல் இந்து- முஸ்லிம் கலவரம் வெடித்தது. அங்கு பாதிக்கப்பட்ட மக்களுக்காக காந்தியவழியில் பணியாற்ற ஹேமந்த் குமார் என்பவர் தனது சொத்துகளை எழுதிவைத்தார். அதை வைத்து ஜயாக் கிராமத்தில் அம்பிகா காளிகங்கா தொண்டு அறக்கட்டளை நிறுவப்பட்டது. பிரிவினைக்குப் பிறகு ஏற்பட்ட பாக்கித்தானிய அரசாங்கத்தின் கொள்கைகள் காரணமாக அறக்கட்டளை தன் செயல்பாடுகளை தொடர இயலாத நிலை ஏற்பட்டது.
இது வங்காளதேசத்தின் தென்பகுதியில் உள்ள ஐந்து மாவட்டங்களில் செயல்பட்டு வருகிறது. அமைதியை வளர்த்தல், மனித வளர்ச்சி, மனித உரிமைகள், நல்லாட்சி, கைவினைப் பணி ஊக்குவிப்பு, கல்வி போன்றவை இந்த அமைப்பின் முதன்மை செயல்பாடுகளாக உள்ளன.
மேற்கோள்கள்
பகுப்பு:காந்திய அமைப்புகள் பகுப்பு:வங்காளதேசம்
இராகவேந்திர மடம் (மந்திராலயம்)
thumb| இராகவேந்திர சுவாமி மடம், [[மந்திராலயம் ]] இராகவேந்திர மடம் (Raghavendra Math) இராயர் மடம் எனவும் கும்பகோணம் மடம் எனவும் அழைக்கப்படும் இது மூன்று முக்கிய துவைத வேதாந்த மடங்களில் மந்திராலயத்தை மையமாகக் கொண்ட முக்கியமான ஒன்றாகும். இந்தியாவின் ஆந்திரப்பிரதேச மாநிலத்தில் கர்நூல் மாவட்டத்தில் துங்கபத்திரை ஆற்றின் கரையில் அமைந்துள்ள மந்திராலயத்தில் இராகவேந்திர மடம் அமைந்துள்ளது.
இராகவேந்திர மடம், உத்தராதி மடம் மற்றும் வியாசராஜ மடம் ஆகியவை துவைத வேதாந்தத்தின் மூன்று பிரதான மடங்களாகக் கருதப்படுகின்றன. இம்மடங்களின தலைவர்களும் அறிஞர்களும் பல நூற்றாண்டுகளாக மத்துவரின் துவைத வேதாந்தத்தின் கொள்கை வடிவமைப்பாளர்களாக இருந்தனர்.
வரலாறு
சமசுகிருத அறிஞர் சுரேந்திரநாத் தாசுகுப்தாவின் கூற்றுப்படி, இந்தியாவின் தெற்குப் பகுதியில் துவைதத்தை பரப்புவதற்காக உத்தராதி மடத்திலிருந்து (பிரதான பரம்பரை) கிளைத்த இரண்டு மடங்களில் இம்மடமும் ஒன்றாகும். இதற்கு கும்பகோணம் மடம் என்று பெயரிடப்பட்டது. பின்னர் விஜயேந்திர தீர்த்தருக்குப் பிறகு சுதீந்திர தீர்த்தரால் இம்மடம் விஜயேந்திர மடம் அல்லது விஜயேந்திர சுவாமிகள் என் மாற்றப்பட்டது. கும்பகோணத்தில் சிறிது காலம் தங்கிய பின்னர், அவர் இராமேசுவரம், இராமநாதபுரம், திருவரங்கம், மற்றும் மதுரா இடங்களுக்கு யாத்திரை மேற்கொண்டதாகத் தெரிகிறது. பின்னர் அவர் மேற்கு நோக்கி உடுப்பி மற்றும் சுப்பிரமணியாவுக்குச் சென்றார். பின்னர் அங்கிருந்து பண்டரிபுரம், கோலாப்பூர் மற்றும் பிஜாப்பூர் ஆகிய இடங்களுக்கும் சென்றார். கோலாப்பூரில், அவர் நீண்ட காலம் தங்கியதாகவும், பிஜாப்பூரில் பல மதமாற்றம் செய்ததாகவும் கூறப்படுகிறது. அதன் பிறகு அவர் இறுதியில் கும்பகோணத்திற்கு திரும்பினார். 1663 வாக்கில் அவர் மைசூருக்குப் புறப்பட்டார். அங்கு அவர் தொட்ட தேவராய உடையாரிடமிருந்து மானியம் பெற்றார். பின்னர் அவர் மேலும் வடக்கு நோக்கி நகர்ந்து, இறுதியாக ஆந்திராவின் ஆதோனி என்ற இடத்தில் துங்கபத்ரா ஆற்றின் கரையில் உள்ள மந்திராலயம் என்ற கிராமத்தில் குடியேறினார். புனித நதியில் அவர் 1671 இல் சமாதியானார்.
இம்மடம், பின்னர் இராகவேந்திர தீர்த்தரின் பெயரைக் கொண்டது.
வெளி இணைப்புகள்
பகுப்பு:தஞ்சாவூர் மாவட்டத்திலுள்ள இந்துக் கோயில்கள் பகுப்பு:வைணவ சமயம் பகுப்பு:கர்நாடக வரலாறு
திருவாத்தான்
திருவாத்தான் (உகுளி) என்பவன் தமிழக நாட்டுப்புறக் கதைகளில் வரும் ஒரு கோமாளிக் கதை மாந்தன் ஆவான். இவனது சிறு வயது முதலே இவன் ‌கோமாளித் தனமாக நடந்து கொண்டதாக கதைகள் சொல்லப்படுகிறது. மாவு உரலுக்குள் தலைவிட்ட கதை, ஆற்றில் விறகைப் போட்ட கதை போன்று இவனைப் பற்றி பல நகைச்சுவைக் கதைகள் சொல்லப்படுவதுண்டு.
தொண்டாரம்பட்டு ஊராட்சி
தொண்டாரம்பட்டு ஊராட்சி (Thondarampattu Gram Panchayat), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3307 ஆகும். இவர்களில் பெண்கள் 1760 பேரும் ஆண்கள் 1547 பேரும் உள்ளனர்.
திருவாத்தான்
நாட்டுப்புறங்களில் கோமாளித்தனமாக இருப்பவர்களையும் திருவாத்தான் என்று அழைக்கும் பழக்கம் உண்டு.
மேற்கோள்கள்
பகுப்பு:நாட்டுப்புறவியல்
தொண்டாரம்பட்டு ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தண்டாயுதபாணி கோவில், செட்டிக்குளம்
தண்டாயுதபாணி கோவில் (Thandayuthapani Temples)என்ற இந்து மதக் கோயில் பெரம்பலூர் மாவட்டத்தில் செட்டிக்குளம் என்ற கிராமத்தில் அருகில் அமைந்துள்ளது.. இந்த கோயில் இந்து கடவுளான தண்டயுதாபாணி அர்ப்பணிக்கப்பட்டு, பெரம்பலூர் நகரத்திலிருந்து 22 கிலோமீட்டர் தொலைவில் தேசிய நெடுஞ்சாலை -45 இல் அமைந்துள்ளது. இந்த கோவில் பாண்டிய மன்னர் குலசேகரரால் கட்டப்பட்டதாக நம்பப்படுகிறது.
மூலவர்: தண்டயுதபாணி, உர்ச்சவர்: - அம்மன் / தாயார்: - தல விருட்சம்: வில்வம். தீர்த்தம்: பஞ்சநாதி ஆகமம் / பூஜை  : - ஆண்டு: 500 ஆண்டுகள் பழமையானது, வரலாற்று பெயர்: - நகரம்: செட்டிகுளம் ,மாவட்டம்: பெரம்பலூர், மாநிலம்: தமிழ்நாடு பாடகர்கள்: அருணகிநாதர்
திருவிழா
மார்ச்-ஏப்ரல் மாதங்களில் 10 நாள் பங்குனி உத்திரம் திருவிழா, மண்டகபாடி மற்றும் தேர் ஊர்வலத்துடன் ஒவ்வொரு நாளும் லட்சக்கணக்கான் பக்தர்களை ஈர்க்கிறது;  சித்திரை மாதத்தின் முதல் நாளிலிருந்து 10 நாள்  தைபூசத் தேர் திருவிழா கோவிலின் படிகளுக்கு பூஜையுடன் நடைபெறும். ஏப்ரல்-மே மாதங்களில் கோவிலின் ஒவ்வொரு படிகளுக்கும் விளக்கு பூஜையுடன் நடைபெறும். மே-ஜூன் மாதங்களில் சிறப்பு பூஜைகளுடன் வைகாசி விசாகம் சங்கு அபிசேகம் நடைபெறும்., அக்டோபர்-நவம்பர் மாதங்களில் ஐப்பசி கந்தசஷ்டி திருவிழா 7 நாள்  லட்சர்ச்சனையுடன் நடைபெறும். (இறைவனின் ஆயிரம் பெயர்களை 100 முறை மீண்டும் முழக்கமிடுவது) இவையெல்லாம் கோவிலில் கொண்டாடப்படும் பண்டிகைகள் ஆகும்.
கோவிலின் சிறப்பு
தலைமை தெய்வம் ஒரு சுயம்புமூர்த்தி ஆவார். மாசி மாதத்தின் 3, 4 மற்றும் 5 ஆம் நாட்களில் (பிப்ரவரி-மார்ச்) சூரியன் அஸ்தமிக்கும் போது தெய்வத்தின் பாதம் முதல் முகம் வரை அதன் கதிர்கள் விழும். தண்டாயுதபாணி பகவான் தலையில் முடியுடன் இங்கே அருள்பாலிக்கிறார். 4 அடி உயரத்தில் உள்ள இச்சிலை "கனுக்கள்" எனப்படும் 11 கோடுகள் கொண்ட கரும்பை கையில் வைத்திருக்கிறது, இது வேறு எந்த முருகன் கோவில்களிலிலும் காணப்படுவதில்லை. கோவில் திறக்கும் நேரம்: காலை 6.00 மணி முதல் 11.00 மணி வரையும், மாலை 4.00 மணி முதல் இரவு 8.00 மணி வரையிலும் திறந்திருக்கும். முகவரி: ஸ்ரீ தண்டயுதாபனி கோவில், செட்டிகுளம், பெரம்பலூர் மாவட்டம். தொலைபேசி: + 91-4328 268 008, 99441 17450, 98426 99378
பொதுவான செய்தி
இந்த கோவிலில் ஏறுவதற்கு 240 படிகள் மற்றும் கீழே இறங்குவதற்கு 243 படிகள் உள்ளன. இந்த கோவிலின் சிறப்பு என்னவென்றால், செட்டிக்குளத்தில் அமைந்துள்ள மற்றொரு சிவன் கோவிலை நோக்கி இது அமைந்துள்ளது. முருகனின் இராணுவத் தலைவரான வீரபாகு இங்கு வீரபத்ரசாமியாக அருள்பாலிக்கிறார். பிரார்த்தனைகள்: மகிழ்ச்சியான திருமண, குழந்தை வரம், நோய் மற்றும் பிற உடல் பிரச்சினைகளுக்கு தீர்வு காண, வழக்குகளில் சாதகமான முடிவுகள், இழந்த விஷயங்களை மீட்பது, வர்த்தக பிரச்சினைகள் போன்றவற்றிற்காக மக்கள் இங்கு பிரார்த்தனை செய்கிறார்கள், மேலும் முருக பகவான் இதற்கான தீர்வுகளை வழங்குகிறார் என்று பக்தர்கள் உறுதியாக நம்புகிறார்கள். மற்ற இயற்கை நன்மை என்னவென்றால், பக்தர்கள் படிகளில் ஏறி ஆரோக்கியமான மூலிகை காற்றை சுவாசித்துக் கொண்டு கடவுளை தரிசிக்கின்றனர். மேலும், தலைக்கு மொட்டை போடுவது, காவடியைச் சுமந்து ஆடுவது, எடைக்கு எடை (துலாபாரம்) பொருட்களை வழங்குதல், கால்நடைகளை நேர்ந்து விடுதல் போன்றவையாகும். குழந்தை வரம் வேண்டு கரும்பு தொட்டில்களை உருவாக்கி கோவிலில் கட்டுகிறார்கள். சிலர் முருக பகவான் ஆயுதமான வேலினை வெள்ளியால் செய்து இறைவனுக்கு வழங்குகிறார்கள். பால், தயிர், தேங்காய், பழங்கள், சந்தனம், பஞ்சாமிர்தம், எண்ணெய் போன்றவற்றைக் கொண்டு முருகனுக்கு  அபிஷேகம் செயயப்படுகிறது. சஷ்டி நாட்களில் கலசாபிஷேகம் (கலசம்-சிறிய உலோக பானைகள்) செய்கிறார்கள் - அமாவாசையிலிருந்து ஆறாவது நாள் அல்லது பௌர்ணமி நாட்களில் சண்முக ஹோமம் பக்தர்களால் பக்தியுடன் செய்யப்படுகிறது. பார்வையாளர்களுக்கு உணவளித்தல் மற்றும் வழக்கமான அபிசேகங்களும் பக்தர்களால் செய்யப்படுகின்றன.
கோவிலின் மகத்துவம்
முருக பகவான் தண்டாயுதபாணி கோலத்தில் அனைத்து கோயில்களிலும் மொட்டை தலையுடன் காணப்படுவார். இந்த கோவிலில் உள்ள தண்டாயுதாபாணி பகவான் அழகான முடியுடன் காணப்படுகின்றார். 4 அடி உயரம் கொண்ட 11 கனுக்களுடன் உள்ள கரும்பினை வைத்திருக்கும் கடவுளை பக்தர்கள் தரிசனம் செய்யக்கூடிய ஒரே கோயில் இதுதான். செட்டிகுளம்: வளையல் செட்டி என்ற வளையல் விற்பனையாளராக முருக பகவான் அகஸ்திய முனிவருக்கு தரிசனம் வழங்கினார். பராந்தக சோழன் மற்றும் குலசேகர பாண்டியன் ஆகியோருக்கு முருக பகவான் வழிகாட்டியதாகவும், கண்ணகியின் கோபத்தைத் தணிக்கவும், மதுரகாளி வடிவத்தில் அவளை அமைதிப்படுத்த உதவியதாகவும் கூறப்படுகிறது. தெற்கே பழனியில் உள்ளதைப் போல முருக பகவான் கருணை கொடுப்பதால் இந்த இடம் வடபழனி என்றும் அழைக்கப்படுகிறது. இதன் முக்கியத்துவம் இறைவன் சுயம்புமூர்த்தி வடிவத்தில் உள்ளார். அவர் ஒரு சிவப்பு கரும்பு வைத்திருப்பது இங்கே மட்டுமே உள்ள ஒரு பிரத்யேக வடிவமாகும். இங்கே ஓடும் பஞ்சநதி எப்போதும் நீர் நிறைந்தே காணப்படும். மலையிலிருந்து வரும் நீர் மலையில் உள்ள மூலிகை செடிகள் வழியாக ஆற்றில் பாய்கிறது மற்றும் அனைத்து மருத்துவ குணங்களையும் கொண்டுள்ளது. பழனி மலையில் செய்ய வேண்டிய பிரார்த்தனை கடமைகளை இங்கே செயல்படுத்தலாம். அகஸ்திய முனிவர் இங்கு வழிபட்டார் என்று நம்பப்படுகிறது.. அருணகிரியார் தனது பாடல்களில் இக்கோவிலைப் பற்றி பாடியிருக்கிறார்.
கோயில் வரலாறு
அரக்கர்களின் பயங்கரவாதத்திலிருந்து தங்களைக் காப்பாற்றும்படி தேவர்கள் கைலாசத்தில் உள்ள சிவனிடம் வேண்டுகோள் விடுத்தனர். அன்னை பார்வதியும் அங்கே இருந்தார். முருக பகவான் எழுந்து அவர்களை அழிப்பதாக உறுதியளித்து, தாயிடமிருந்து வேல் என்ற சக்தி ஆயுதத்தைப் பெற்றார். அரக்கர்களுக்கு எதிரான தனது வெற்றியையும் அவர்களின் தலைவன் சூரனின் அழிவையும் அறிவிக்க அவர் தனது தாயிடம் தெரிவிக்கிறார். வெற்றிகரமாக திரும்பிய மகனுக்கு அவரது வாழ்த்துக்களின் அடையாளமாக, அவர் தனது கையில் வைத்திருந்த கரும்பைக் கொடுத்தார். இந்த கரும்புடன் முருக பகவான் இந்த கோவிலுக்கு எழுந்தருளினார். கோவிலின் நுழைவாயிலில் விநாயகர் கோவில் ஒன்று அமைந்துள்ளது. திரு எம். ராமசாமி கூடுதல் பதிவு ஆய்வாளர் (ஓய்வு) மற்றும் அவரது மனைவி சகுந்தலா ராமசாமி ஆகியோரால் 2008 ஆம் ஆண்டில் இக்கோவில் புனரமைக்கப்பட்டது.
சிறப்பு அம்சங்கள்
அதிசயம் அடிப்படையிலானது: தலைமை தெய்வம் ஒரு சுயம்புமூர்த்தி ஆவார். மாசி மாதத்தின் 3, 4 மற்றும் 5 ஆம் நாட்களில் (பிப்ரவரி-மார்ச்) சூரியன் அஸ்தமிக்கும் போது தெய்வத்தின் பாதம் முதல் முகம் வரை அதன் கதிர்கள் விழுவது சிறப்பாகும்.
குறிப்புகள்
பகுப்பு:பெரம்பலூர் மாவட்டத்திலுள்ள இந்துக் கோயில்கள்
முசாப்பர்கர் மாவட்டம்
முசாப்பர்கர் மாவட்டம் (Muzaffargarh District)  தெற்காசியாவின் பாகிஸ்தான் நாட்டின் பஞ்சாப் மாகாணத்தின் முப்பத்தி ஆறு மாவட்டங்களில் ஒன்றாகும். இதன் நிர்வாகத் தலைமையிடம் முசாப்பர்கர் நகரம் ஆகும்.
பெயர்க் காரணம்
முகலாயப் பேரரசின் காலத்தில் 1794-இல் நவாப் முசாப்பர் கான் எனும் முகலாய ஆளுநர் இப்பகுதியில் கோட்டை (கர்) கட்டியதால் இந்நகரத்திற்கு முசாப்பர்கர் என பெயராயிற்று. 1861-இல் இந்நகரம் முசாப்பர்கர் மாவட்டத்தின் தலைமையிடமாக மாறியது.
நகரம்
முசாப்பர்கர் நகரம் செனாப் ஆற்றின் கரையில் உள்ளது. முசாப்பர்கர் நகரம் முல்தான் நகரத்தின் அருகில் அமைந்துள்ளது. முசாப்பூர் நகரம் பஞ்சாப் மாகாணத்தின் தெற்கில், பாகிஸ்தான் நாட்டின் மையப் பகுதியில் அமைந்துள்ளது.
அமைவிடம்
8,249 சதுர கிலோ மீட்டர் பரப்பளவு கொண்ட இம்மாவட்டம்  செனாப் ஆற்றிற்கும், சிந்து ஆற்றிற்கும் நடுவில் அமைந்துள்ளது இம்மாவட்டத்தின் வடக்கில் லய்யா மாவட்டமும், தெற்கில் பகவல்பூர் மாவட்டம், ரகீம்யார் மாவட்டமும், கிழக்கில் கானேவால் மாவட்டம் மற்று மூல்தன் மாவட்டங்களும், வடகிழக்கில் ஜாங் மாவட்டமும், மேற்கில் தேரா காஜி கான் மாவட்டம் மற்றும் ராஜன்பூர் மாவட்டங்களும் எல்லைகளாகக் கொண்டுள்ளது.
நிர்வாகம்
முசாப்பர்கர் மாவட்டத்தை நிர்வாக வசதிக்காக முசாப்பர்கர், அலிப்பூர், ஜாடொய், கோட் அட்டு என நான்கு வட்டங்களாகப் பிரிக்கப்பட்டுள்ளது. இந்நான்கு வருவாய் வட்டங்களில் 93 கிராம ஒன்றியக் குழுக்கள் உள்ளது.
மக்கள் தொகையியல்
1998 மக்கள் தொகை கணக்கெடுப்பின் படி இம்மாவட்ட மக்கள் தொகை 26,35,903 ஆகும். மக்கள் தொகையில் 12.75% நகர்புறங்களில் வாழ்கின்றனர். இம்மாவட்டத்தின் முக்கிய மொழியாக சராய்கி மொழி விளங்குகிறது. மாவட்ட மக்களில் 86.3%  சராய்கி மொழியைத் தாய் மொழியாக கொண்டுள்ளனர். பஞ்சாபி மொழியைப் பேசுவோர் 7.4% ஆகவும், உருது மொழியைப் பேசுவோர்  4.9% ஆக இருந்தனர்.
வரலாறு
கஜினி முகமது கி பி 1005-இல் சாகி குல மன்னர்களை வென்று காபூலைப் கைப்பற்றி பஞ்சாபின் முசாப்பர்கர் நகரத்தையும் கைப்பற்றினார்.
1185-இல் கோரி முகமது காலத்தில் முசாப்பர்கர் மாவட்ட மக்களை சிறிது சிறிதாக இசுலாம் சமயத்திற்கு மாற்றினார். பின்னர் முகலாயர் காலத்தில் இப்பகுதி மக்களில் பெரும்பான்மையோர் இசுலாம் சமயத்திற்கு மாற்றப்பட்டனர். முகலாயப் பேரரசின் வீழ்ச்சிக்குப் பின்னர் 1765 - 1846 கால கட்டத்தில் சீக்கியப் பேரரசின் கீழ் இம்மாவட்டம் அமைந்தது. ஆங்கிலேய-சீக்கியப் போர்களின் முடிவில் 1849-இல் இப்பகுதி அடங்கிய பஞ்சாப் முழுமையும் கம்பெனி ஆட்சியின் கீழ் சென்றது.
தட்ப வெப்பம்
கோடைக்காலத்தில் அதிகபட்சமாக 54 பாகை செல்சியஸ் வெப்பமும்; குளிர்காலத்தில் அதிகபட்ச பூஜ்ஜியம் 1 பாகை செல்சியஸ் வெப்பமும் காணப்படுகிறது. ஆண்டு சராசரி மழைப் பொழிவு 127 செண்டி மீட்டராக உள்ளது.
வேளாண்மை
வேளாண்மைப் பொருளாதாரத்தை முக்கியமாகக் கொண்ட இம்மாவட்டத்த்தில் செனாப் மற்று சிந்து ஆற்றின் நீர் பாசானம் வேளாண்மைத் தொழில் வளர்ச்சி உகந்ததாக உள்ளது. இங்கு கோதுமை, நெல், பருத்தி, பருப்பு வகைகள், பயறு வகைகள், நிலக்கடலை, சோளம், எண்ணெய்வித்துக்கள், ஆமணக்கு, சூரியகாந்தி பூக்கள், வாழை, பேரீச்சம் பழம், வெங்காயம், காய்கறிகள், கரும்பு, எலுமிச்சம் பழம், மா பயிரிடப்படுகிறது. இம்மாவட்டம் 100,864 ஏக்கர் பரப்பில் காடுகளைக் கொண்டுள்ளது. காடுகளில் மல்பெரி, யூகலிப்டஸ், கிக்கர், மூங்கில் முதலிய மரங்கள் வளர்கிறது.
தொழில்கள்
இங்கு பருத்தி ஆலைகள், மாவு ஆலைகள், சணல் நெசவு ஆலைகள், எண்ணெய்வித்துக்கள் பிழியும் ஆலைகள், காகிதம்/அட்டை தயாரிக்கும் ஆலைகள், பெட்ரோலிய பொருட்கள் உற்பத்தி ஆலைகள், ஆயத்த ஆடைகள் தயாரிப்பு நிறுவனங்கள், கரும்பாலைகள், துணி நெசவாலைகள், அனல் மின் நிலையங்கள் உள்ளது.
சமயங்கள்
இம்மாவட்டத்தில் சுன்னி முஸ்லீம் பெரும்பான்மையாகவும், சியா முஸ்லீம்கள் சிறுபான்மையாகவும் உள்ளனர். முசாப்பர்கர் நகரத்தில் இந்துக்களும், கிறித்தவர்களும் சிறிதளவில் உள்ளனர்.
கல்வி
முசாப்பர்கர் மாவட்டத்தில் அரசின் 1072 ஆண்கள் பள்ளியும்; 1009 பெண்கள் பள்ளியும் உள்ளது. இப்பள்ளிகளில் 5023 ஆண் ஆசியர்களும், 4130 பெண் ஆசிரியர்களும் பணியில் உள்ளனர்.
மேற்கோள்கள்
பகுப்பு:பாக்கித்தானின் மாவட்டங்கள்
அல் அக்சா பள்ளிவாசல்
அல் அக்சா பள்ளிவாசல் (அரபு:المسجد الاقصى, மஸ்ஜித் அல்-அக்ஸா) யெருசலேமிலுள்ள, மாஜெத் குன்று அல்லது அல்-ஹாரம் ஆஷ்-ஷெரிப் (Noble Sanctuary) எனப்படும், சமயக் கட்டிடத் தொகுதியின் ஒரு பகுதியாகும்.
இசுலாம்களின் மரபுப்படி முகமது நபி அவர்கள் மலை 621 இலிருந்து சுவர்க்கம் சென்றதாகக் கூறப்படுகிறது. இதன் காரணமாக, இந்த பள்ளிவாசல் முஸ்லிம்களின் மூன்றாவது புனிதமான பள்ளிவாசலாகக் கருதப்படுகிறது. பாறைக் குவிமாடம் இற்குப் பின்னர் (கிபி 690), கிபி 710 இல், உமயாட்டுகளால் மரத்தாலான முதலாவது அல் அக்ஸா பள்ளிவாசல் கட்டப்பட்டது. இது குறைந்தது 5 தடவையாவது மீளக்கட்டப்பட்டுள்ளது. நிலநடுக்கத்தினால், ஒரு தடவையாவது, முற்றாக அழிந்துள்ளது. கடைசியாக, பெரிய மீளமைப்பு 1035 ஆம் ஆண்டு நடைபெற்றது.
அல் அக்சா பள்ளிவாசலே யெருசலேமிலுள்ள மிகப்பெரிய பள்ளிவாசலாகும். 5000 பேர்வரை உள்ளேயும், வெளியிலுமிருந்து தொழக்கூடிய வசதிகள் உண்டு. இக்கட்டிடத்தில், சிலுவைபடையினர்களின் (Crusader) பாணியுட்பட பல பாணிகளின் கலவை காணப்படுகிறது. சிலுவைபடையினர் யெருசலேமைக் கைப்பற்றி வைத்திருந்தபோது, இந்த பள்ளிவாசல் ஓர் அரண்மனையாகப் பயன்படுத்தினார்கள். முற்காலத்தில் யூத ஆலயம் இருந்த இடத்தில் இந்த பள்ளிவாசல் கட்டப்பட்டது என்ற நம்பிக்கையில், அப்பொழுது இது சொலமனின் ஆலயம் என அழைக்கப்பட்டது. அவ்வப்போது, அல்-அகசா, தீவிரவாதிகளின் தாக்குதலுக்கு இலக்காக இருந்தது எனினும், பெரும்பாலான தாக்குதல்கள், இசுரேல் பாதுகாப்புப் படைகளால் முறியடிக்கப் பட்டன.
இம் பள்ளிவாசலின் சுற்றுமதிலின் ஒருபகுதியான மேற்குச் சுவர் யூதர்களின் வணக்கத்துக்குரியதாக இருப்பதால், யெரூசலத்தின் ஒரு சிறிய பகுதியான இது முசுலிம்கள், யூதர்களுக்கிடையேயான முறுகல் நிலைக்குக் காரணமாகக் கூடியது.
செருமேனியம் நான்குபுளோரைடு
செருமேனியம் நான்குபுளோரைடு (Germanium tetrafluoride) என்பது GeF4 என்ற மூலக்கூற்று வாய்ப்பாடு கொண்ட செருமேனியம் மற்றும் புளோரின் தனிமங்கள் சேர்ந்து உருவாகும் ஒரு கனிம வேதியியல் சேர்மமாகும்.
தயாரிப்பு முறைகள்
நிறமற்ற வாயுவான இதை செருமேனியம் ஈராக்சைடுடன் (GeO2) ஐதரோ புளோரிக் அமிலம் (HF) சேர்த்து வினைபுரியச் செய்து அல்லது செருமேனியத்துடன் புளோரின் சேர்த்து வினைபுரியச் செய்து தயாரிக்கலாம்.
Ge + 2 F2 → GeF4
Ba[GeF6] என்ற அணைவு உப்பு வெப்பச்சிதைவுக்கு உட்படும்போதும் செருமேனியம் நான்குபுளோரைடு உருவாகிறது.
Ba(GeF6) → GeF4 + BaF2
பண்புகள்
செருமேனியம் நான்குபுளோரைடு எளிதில் தீப்பற்றாமல் பூண்டு மணத்துடன் நன்றாக புகையக்கூடிய ஒரு வாயுவாகும். தண்ணீருடன் வினைபுரிந்து ஐதரோ புளோரிக் அமிலம் மற்றும் செருமேனியம் ஈராக்சைடு ஆகியனவற்றை உருவாக்குகிறது.1000 பாகை செல்சியசு வெப்பநிலைக்கு மேல் மூலக்கூற்றுச் சிதைவுறுதல் நிகழ்கிறது.
பயன்கள்
செருமேனியம் நான்குபுளோரைடுடன் தூளாக்கப்பட்ட செருமேனியத்தைச் சேர்த்து 150-300 பாகை செல்சியசு வெப்பநிலைக்குச் சூடுபடுத்துவதால் செருமேனியம் இருபுளோரைடைத் தயாரிக்கமுடியும்.
மேற்கோள்கள்
பகுப்பு:செருமேனியம் சேர்மங்கள் பகுப்பு:வளிமங்கள் பகுப்பு:புளோரைடுகள் பகுப்பு:உலோக ஆலைடுகள்
திரிதரன்
திரிதரன் (பொ.பி. 460) என்பவன் களப்பிரர் காலத்தில் இலங்கையை ஆண்ட இராசராட்டிரப் பாண்டியர்களுள் நாலாமானவன். இவன் இளம் பரிந்தன் (பொ.பி. 444 - 460) என்ற இராசராட்டிரப் பாண்டியர்களுள் மானவனின் ஆட்சிக்குப் பிறகு ஆண்டவன். இவன் ஆட்சியில் இரண்டாம் மாதத்தின் போது தாதுசேனன் என்ற உரோகணம் நாட்டு அரசன் இராசராட்டிரத்திற்கு படையெடுத்து வெற்றி பெற்று திரிதரனையும் கொன்றான் என அறிய முடிகிறது. அதற்குப்பிறகு தாட்டியன் என்னும் இராசராட்டிரப் பாண்டியர் மன்னன் இராசராட்டிரம் அரசை ஆண்டான்.
மேற்கோள்கள்
பகுப்பு:இலங்கை மன்னர்கள்
டனேகசிமா
டனேகசிமா (種子島) என்பது ஓசுமி தீவுகளுள் ஒன்றான இது, ககோசிமா மாவட்டம், ஜப்பான் எல்லையின்கீழ் வருகின்றது. இத்தீவு, 444.99 சதுர கி.மீ. பரப்புடன், ஓசுமி தீவுகளிலேயே இரண்டாவது பெரியதாகும்.
ஜப்பானில் சுடுகலன்களின் அறிமுகம்
டனேகசிமா தீவில் எதார்த்தமாக தரையிறங்கிய போர்ச்சுகீசிய வர்த்தகர்களால், கொக்கித்துமுக்கிகள் ஜப்பானில் 1543-ல் அறிமுகப்படுத்தப்பட்டது. 1550-ஆம் ஆண்டிற்குள், போர்ச்சுகீசிய கொக்கித்துமுக்கிகளின் நகல்களான "டனேகசிமா, ஹினாவாஜு அல்லது டெப்போ" எனப்படுபவை அதிக எண்ணிக்கையில் தயாரிக்கப்பட்டது. இடது|thumb|"டனேகசிமா" துப்பாக்கி thumb|போர்ச்சுகீசியரின் டனேகசிமா வருகையை நினைவூட்டும் போர்ச்சுகீசிய [[ஈஸ்கூடு நாணயம்.]]
குறிப்புகள்
பகுப்பு:ஓசுமி தீவுகள் பகுப்பு:ககோசிமா மாவட்டத்தின் தீவுகள்
எலந்தங்குழி ஊராட்சி
எலந்தங்குழி ஊராட்சி (Elanthankuzhi Gram Panchayat), தமிழ்நாட்டின் பெரம்பலூர் மாவட்டத்தில் உள்ள ஆலத்தூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1524 ஆகும். இவர்களில் பெண்கள் 750 பேரும் ஆண்கள் 774 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பெரம்பலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:பெரம்பலூர் மாவட்டத்திலுள்ள கிராமங்கள்
கிருஷ்ணகிரி விளையாட்டு அரங்கம்
வெளி இணைப்புகள்
பகுப்பு:வயநாடு மாவட்டம் பகுப்பு:கேரள துடுப்பாட்ட அரங்கங்கள்
வழிவூர் முத்துவீர் பிள்ளை
வழிவூர் முத்துவீர் பிள்ளை (1888 – 1923) தமிழகத்தைச் சேர்ந்த தவில் இசைக் கலைஞராவார்.
பிறப்பும், இசைப் பயிற்சியும்
முத்துவீர் பிள்ளை, மாயூரத்துக்கு அருகிலுள்ள வழிவூர் எனும் சிற்றூரில் பிறந்தார். பெற்றோர்: தவிற் கலைஞர் பொன்னுசுவாமி பிள்ளை – பொன்னம்மாள். கஞ்சனூர் சொக்கலிங்கம் பிள்ளை என்பவரிடம் தனது எட்டாவது வயது முதல் ஏழாண்டுகள் தவில் கற்றுக் கொண்டார்.
இசை வாழ்க்கை
நாகூர் சுப்பையா பிள்ளையின் குழுவில் நிரந்தர தவில்காரராக இருந்தார். டி. என். ராஜரத்தினம் பிள்ளை, மன்னார்குடி சின்னப்பக்கிரிப் பிள்ளை, உறையூர் கோபாலசுவாமிப் பிள்ளை, மதுரை பொன்னுசுவாமிப் பிள்ளை ஆகியோருக்கு முத்துவீர் தவில் வாசித்துள்ளார்.
தவில் வாசிப்பதற்கு 'கூடு' எனும் சாதனத்தை முதன்முதலாக பயன்படுத்தியவர் வழிவூர் முத்துவீர் பிள்ளை ஆவார்.
உசாத்துணை
பகுப்பு:1888 பிறப்புகள் பகுப்பு:தவில் கலைஞர்கள் பகுப்பு:1923 இறப்புகள்
செய்திவள்ளுவன் பெருஞ்சாத்தன்
செய்திவள்ளுவன் பெருஞ்சாத்தன் சங்ககாலப் புலவர். குறுந்தொகை 228 எண்ணில் உள்ள ஒரே ஒரு பாடல் மட்டும் சங்கநூல் தொகுப்பில் இடம் பெற்றுள்ளது.
பெயர் விளக்கம்
செய்தி என்னும் சொல் யாழையும், செய்ந்நன்றியையும் உணர்த்தும் வகையில் சங்க இலக்கியங்களில் பயன்படுத்தப்பட்டுள்ளது. இந்த வகையில் இவரை யாழிசைவாணன் வள்ளுவன் என்றும், உதவும் வள்ளுவன் என்றும் கொள்ளலாம். உலகியலைச் சொல்லும் திருக்குறளைச் செய்தி என எடுத்துக்கொள்ளவும் இடம் உண்டு. இந்த வகையில் திருக்குறளை இயற்றிய திருவள்ளுவரைச் செய்திவள்ளுவன் என்றும் கூறுகின்றனர்.
பாடல் செய்தி
தலைவன் பிரிவை ஆற்றிக்கொண்டிருக்கும் திறமைசாலி என்று தலைவியைத் தோழி பாராட்டியதற்கு மறுமொழியாகத் தலைவி இவற்றைக் கூறுகிறாள்.
நெய்தல்நிலச் சிறுகுடி முற்றத்தில் தாழம்பூவின் மடல், குருகு சிறகை விரித்துப் படுத்துக் கிடப்பது போல், வீழ்ந்துகிடக்கும். அதனைக் கடலலை வந்து தொட்டுவிட்டுச் செல்லும். இந்த மென்பதத்தை விட்டுவிட்டு அவர் மிகத் தொலைவிலுள்ள நாட்டில் இருக்கிறார். இருந்தால் என்ன? அவர் என் நெஞ்சுக்கு அணியராக இருக்கிறாரே!
(தலைவியைத் தாழைமடலாக எண்ணிக்கொண்டு செய்தியை இணைத்துப் பார்க்கவேண்டும்)
பகுப்பு:சங்கப் புலவர்கள்
ரகுநாதசமுத்திரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உடையார்கோயில்
தஞ்சாவூர் மாவட்டத்தில் தஞ்சாவூர்-நாகப்பட்டினம் சாலையில் தஞ்சாவூரிலிருந்து 18 கிமீ தொலைவில் காவிரி வடவாறு தென்கரையில் உடையார்கோயில் அமைந்துள்ளது.
பேரேரி
கோயில் முன் அமைந்துள்ள பேரேரி ஒரு காலத்தில் தீவு போல் சுற்றிலும் அமைய நடுவில் சிவன் கோயில் அமைந்திருந்தது. பின்னர் போக்குவரத்து வசதிக்காக இடது பக்கம் மட்டும் மண் கொண்டு மூடப்பட்டு தற்போது கோயிலின் மூன்று புறமும் பெரிய ஏரி காணப்படுகிறது. இவ்விதம் நீர் நிலையின் நடுவில் இக்கோயில் அமைந்திருப்பது ஒரு தனிச்சிறப்பாகும். கோயிலின் எதிரில் தற்போது ஒரு குளம் உள்ளது. மூன்று புறம் ஏரி தற்போது காணப்படவில்லை. ஏரி சுருங்கி தற்போது குளமாக மாறியிருக்கலாம்.
அமைப்பு
மூன்று பிரகாரங்களுடன் இக்கோயில் உள்ளது. கருவறையைச் சுற்றியுள்ள பிரகாரத்தில் வரிசையாக முக்குருணி அரிசி விநாயகர், பிரம்மபுரீஸ்வரர், ஆனந்தபுரீஸ்வரர், காசி விஸ்வநாதர், வள்ளி தெய்வானையுடன் கூடிய முருகன், வேதபுரீஸ்வரர், சதுர்வேதபுரீஸ்வரர், பூலோகநாதர், கஜலட்சுமி ஆகியோர் உள்ளனர். பிரதான விநாயகர் சன்னதி தனியாக உள்ளது. அச்சன்னதியில் அனுராதா க்ரமன சரஸ்வதி உள்ளார். கருவறையின் பின்புறம் முறையே விநாயகர், தெட்சிணாமூர்த்தி, அண்ணாமலையார், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. அருகில் கோயிலின் தலவிருட்சமான களாச்செடி உள்ளது. முன்மண்டபத்தில் பள்ளியறை உள்ளது. அதனைத் தொடரந்து பைரவர், திருமறைக்கோயில், சேக்கிழார், ஞானசம்பந்தர், அப்பர், சுந்தர், மாணிக்கவாசகர், அனுமார், சூரியன், சந்திரன் காணப்படுகின்றனர். இங்கு நவக்கிரகச் சன்னதியும் உள்ளது.
இறைவன், இறைவி
இங்கு கோயில் கொண்டுள்ள இறைவன் கரவந்தீஸ்வரர் எனப்படுகிறார். இவர் திருக்களாவுடையார் என்றும் அழைக்கப்படுகிறார். கருவறையின் முன்புறம் வலது புறம் ஆட்கொண்டாரும், இடது புறம் உய்யக்கொண்டாரும் உள்ளனர். கருவறையின் முன்பாக நந்தியும், பலிபீடமும் உள்ளன. கோயிலின் இடது புறம் அம்மன் சன்னதி உள்ளது. அங்குள்ள இறைவி தர்மவல்லி என்றழைக்கப்படுகிறார். அம்மன் சன்னதி அருகே நர்த்தன விநாயகர் உள்ளார்.
கல்வெட்டு
இக்கோயிலில் உள்ள கல்வெட்டுக்களில் காலத்தால் முந்தியது முதலாம் இராசேந்திரனின் 31ஆம் ஆட்சியாண்டு (கி.பி.1045) கல்வெட்டாகும். இம்மன்னனின் கல்வெட்டில் ‘நம்மூர் திரிபுவன மாதேவிப் பேரேரி உள்ளால் எழுந்தருளியிருந்த திருக்கிளாஉடையார்மகாதேவர் கோயிலில்‘ என்று குறிப்பிடுவதிலிருந்து ஏரியின் நடுவில் இக்கோயில் அமைந்திருந்தது என்பதும், ஏரியின் பெயர் திரிபுவன மாதேவிப் பேரேரி என்றும் அறியமுடிகிறது.
அருகேயுள்ள கோயில்
இவ்வூரில் வெங்கடாஜலபதி கோயில் என்ற பெருமாள் கோயில் உள்ளது.
டார்சான் (கதாப்பாத்திரம்)
டார்சான் (Tarzan) என்பது ஒரு கற்பனைக் கதாப்பாத்திரம் ஆகும். ஆப்ரிக்க காடுகளில் கான்வளர் குழந்தையாக மாங்னி எனும் குரங்கால் வளர்க்கப்பட்ட மனிதனாகும். எட்கர் ரைசு பர்ரோசு முதன் முதலாக இக்கதாப்பாத்திரத்தை உருவாக்கினார். டார்சன் முதன்முதலில் 1912 ஆம் ஆண்டு ஒரு இதழில் வெளியான டார்சான் ஆப் த ஏப்ஸ் எனும் நாவலில் தோன்றினார். முதன்முதலாக டார்சான் புத்தகத்தில் தோன்றியது 1914 ஆம் ஆண்டு ஆகும். பின்னர் பல புத்தகங்களிலும், இதழ்களிலும், தொலைக்காட்சி தொடர்களிலும் டார்சன் கதாப்பாத்திரம் வரத்தொடங்கியது.
குழந்தைப்பருவம்
டார்சான் பிரிட்டிஷ் நாட்டின் நிலப்பிரபுவான தாய்க்கும், தந்தைக்கும் பிறந்தவர். டார்சானின் தாய் தந்தையர் ஆப்ரிக்காவின் அட்லாண்டிக் கடற்கரையில் கலகக்காரர்களால் தனித்து விடப்பட்டவர்கள். டார்சான் குழந்தையாக இருக்கும்பொழுதே அவரின் தாய் இறந்தார். பின்னர் கெர்சாக் எனும் மனிதக் குரங்கால் டார்சானின் தந்தை கொல்லப்பட்டார். பின்னர் கெர்சாக் குரங்கே டார்சானை தத்தெடுத்து வளர்க்கத்தொடங்கியது. அதிலிருந்து டார்சான் கான்வளர் குழந்தையாக வளர்கிறார். இம்மனிதக் குரங்கு வகைகள் மாங்னி என்று அழைக்கப்படுபவை ஆகும். இவை அறிவியல் வரலாற்றில் மிகப் பெரிய மனிதக் குரங்கு இனமாகக் கருதப்படுகின்றது. கெர்சாக் அப்பகுதியிலிருந்த மனிதக்குரங்குகளின் தலைவனாக இருந்தது. காலா டார்சானின் வளர்ப்புத் தாய் குரங்காகும். டார்சானின் பதின்ம வயது வரை நடைபெற்ற கதைகளை எட்கர் ரைசு பர்ரோசு 'ஜங்கிள் டேல்ஸ் ஆப் டார்சான் எனும் புத்தக்கத்தின் ஆறாவது பாகத்தில் எழுதியுள்ளார். டார்சான் என்பது மனிதக் குரங்குகளின் குழுவில் வைத்த அவனது பெயராகும். இதற்கு வெள்ளைத் தோல் என்பது பொருள். இவனது ஆங்கிலப் பெயர் ஜான் கிளேடோன்.
இளமைப்பருவம்
டார்ஜானுக்கு பதினெட்டு வயது ஆகும்போது ஜேன் எனும் அமெரிக்கப் பெண்மணியை சந்திக்கிறார். ஜேன், அவளது தந்தை மற்றும் சிலரையும் டார்சானின் தாய் தந்தையைப் போலவே சிலர் வனப்பகுதியில் தனித்து விட்டு விட்டு செல்கின்றனர். பின்னர் அமெரிக்கா திரும்பும் ஜேனைத் தேடி டார்சானும் காட்டை விட்டு விட்டு வெளியுலகிற்கு வருகிறார். தி ரிட்டர்ன் ஆப் டார்சான் எனும் புத்தகத்தில் டார்சானிற்கும், ஜேனிற்கும் திருமணம் நடைபெறுகிறது. பின்னர் அவர்கள் இங்கிலாந்தில் வசிக்கின்றனர். இவர்களுக்கு ஜாக் எனும் குழந்தையும் உள்ளான். ஜாக்கின் குரங்குப் பெயர் கொராக். இதற்கு கொலைகாரன் என்று பொருளாகும்.
பண்புரு வருணனை
எட்கர் ரைசு பர்ரோசின்படி குறை நிறைகளைக் கொண்டு டார்சான் கதாப்பாத்திரம் உருவாக்கப்பட்டிருந்தது. டார்சான் உயரமாகவும், கட்டுடலுடனும், சாம்பல் நிற விழிகளையும், நீளமான கருத்த தலைமுடிகளையும், சிறிது பழுப்பாகிய மஞ்சள் நிறத்தினையும் கொண்டிருந்ததாக விவரிக்கின்றார். வேறு எந்தப் பெண்ணையும் நினைக்காமல் ஜேனை மற்றும் காதலிப்பவனாகவும் இக்கதாப்பாத்திரம் படைக்கப்பட்டிருக்கிறது. வலியோர், எளியோர் என்று வருகையில் எளியோரின் பக்கம் நிற்பவனாகவும், விசுவாசமுடையவனாகவும், ஒரு மனிதனாக கருணையுள்ளம் கொண்டவனாகவும், ஒரு தலைவனாக அர்ப்பணிப்பு உணர்வு கொண்டவனாகவும் டார்சான் உருவாக்கப்பட்டுள்ளார்.
மேற்கோள்கள்
பகுப்பு:கனவுருப்புனைவு கதாபாத்திரங்கள்
பிரடெரிக் ஆல்சொப்
பிரடெரிக் ஆல்சொப் ( Frederic Allsopp, பிறப்பு: செப்டம்பர் 21 1857, இறப்பு: திசம்பர் 20 1928), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப்போட்டிகளில் கலந்து கொண்டுள்ளார். 1884 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிரடெரிக் ஆல்சொப் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1857 பிறப்புகள் பகுப்பு:1928 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
நடுவண் வடக்குக் கடற்கரை
நடுவண் வடக்குக் கடற்கரை (Bắc Trung Bộ) அல்லது பாசுதிரங்போ (இதன் உண்மையான பொருள் நடுவண் வடக்கு வட்டாரம். ஆனால், நடுவண் வடக்குக் கடற்கரை (North Central Coast) என மொழிபெயர்க்கப்படுகிறது) என்பது வியட்நாமின் 63 மாகாணங்களில் ஒன்றாகும். இதில் பின்வரும் ஆறு மாகாணங்கள் உள்ளன: தாங்கோவா மாகாணம், நிகேயான் மாகாணம், காதின் மாகாணம், குவாங்பின் மாகாணம், குவாங் திரி மாகாணம், தூவதியேன் குயே. கடைசி இரண்டு மாகாணங்கள் 1975 வரை தென்வியட்நாமில் இஉந்தன.
நடுவண் வடக்குக் கடற்கரை]] (பாசுதிரங்போ) - 6 மாகாணங்கள்: தாங்கோவா மாகாணம், நிகேயான் மாகாணம், காதின் மாகாணம், குவாங்பின் மாகாணம், குவாங் திரி மாகாணம், தூவதியேன் குயே. நிகுயேன் அரசில், தூவதியேன் தவிர்த்த எஞ்சிய பகுதி கூ திரூசு கய் எனப்பட்டது.
வரலாறு
நடுவண் வடக்குக் கடற்கரை வட்டாரத்தின் நான்கு மாகாணங்கள் பொதுவுடைமை ஆட்சிக்கு ஆட்பட்ட வடக்கு வியட்நாமில் அமைந்துள்ளன. இவை ஐக்கிய அமெரிக்காவுக்கு எதிராக வியட்நாம் போரின் முழுவதிலும் செயல்பட்டன. இது வியட்கோங் விடுதலைப் படையின் கோட்டையாக இருந்தது.
பண்பாடு
இங்கு, வியட்நாமின் ஏழு உலக மரபுக் களங்களில் மூன்று அமைந்துள்ளது. அவை, இயற்கை வளம் மிக்க போங் நாகே பாங் தேசியப் பூங்கா (2003), குயே மரபுச் சின்ன்ங்களின் வளாகம் (1993) கோ அரசகுலக் கோட்டை (2011) ஆகிய பண்பாட்டு மரபுக் களங்கள் ஆகும்.
மக்கள்தொகையியல்
நடுவண் வடக்குக் கடற்கரை வட்டாரத்தின் மாத தனியர் வருமானம் 902,900 VND ஆகும். வியட்நாம் நாடு முழுவதற்குமான மாத தனியரின் வருமானம் 1,387,200 VND (2010) ஆகும்.
நடுவண் வடக்குக் கடற்கரை வட்டாரத்தில் நிலையாக வீடு உள்ளவர்கள் விழுக்காடுs 75.6% ஆகும்.வியட்நாம் நாடு முழுவதும் நிலையான வீடு உள்ளவர்கள் விழுக்காடு 49.2% (2010).
நடுவண் வடக்குக் கடற்கரை வட்டாரத்தில் நிரல் (சராசரி) குடும்ப அளவு 3.94 பேர் ஆகும் (2010).